Diari Oficial de la Generalitat Valenciana


Sumari del DOGV 9750, del 21-12-2023 (2023/12686)

DECRET 215/2023, de 14 de desembre, del Consell, pel qual es crea el Col·legi d'Educació Infantil i Primària Número 14 en la localitat de Torrevieja.
-----------------------------------------------------------------------------------------------------------------------------------------------------

### Dades del document

Número de DOGV
:   9750

Data del DOGV
:   21-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12343


Data del document
:   14-12-2023

Organisme emissor
:   Conselleria d'Educació, Universitats i Ocupació

Tipus de document
:   Decret

Descriptors 

:   * Conselleria d'Educació, Universitats i Ocupació
    * centre d'ensenyament

DECRET 215/2023, de 14 de desembre, del Consell, pel qual es crea el Col·legi d'Educació Infantil i Primària Número 14 en la localitat de Torrevieja. [2023/12309]  
Una vegada efectuats els corresponents estudis relatius a planificació educativa, es manifesta la necessitat de contemplar la creació d'un col·legi d'Educació Infantil i Primària, per desglossament del Col·legi d'Educació Infantil i Primària Inmaculada Concepción, en la localitat de Torrevieja.  
S'aprecia la necessitat d'oferir un nou punt de servei educatiu en la localitat que permeta regularitzar l'escolarització de l'alumnat, oferint una educació de la màxima qualitat i cobertura, i garantint les millors condicions possibles. Així, és necessari regularitzar l'escolarització de l'alumnat de Torrevieja, atenent la creixent demanda de places escolars i tenint en consideració l'optimització de tots els recursos per a la impartició de cadascun dels diferents nivells educatius.  
  
A la vista d'aquestes consideracions, la Conselleria d'Educació, Universitats i Ocupació ha proposat la creació d'un nou centre d'Educació Infantil i Primària, per desglossament del Col·legi d'Educació Infantil i Primària Inmaculada Concepción, tots dos de la localitat de Torrevieja.  
El nou centre educatiu se situarà al carrer dels Gesmils, núm. 4, de Torrevieja. Les instal·lacions s'adeqüen a la normativa tècnica i, per tant, compleixen els requisits mínims exigits per als centres que imparteixen ensenyaments d'Educació Infantil i d'Educació Primària.  
  
La posada en funcionament i el manteniment durant el curs escolar 2023-2024 de les unitats de primer cicle d'Educació Infantil amb què es crea aquest col·legi d'Educació Infantil i Primària serà finançada pel Pla de recuperació, transformació i resiliència, component 21, Modernització i digitalització del sistema educatiu, inclosa l'educació primerenca de 0-3 anys, del Ministeri d'Educació i Formació Professional, d'impuls d'escolarització en el primer cicle d'Educació Infantil amb noves places de titularitat pública, amb càrrec al Mecanisme de recuperació, transformació i resiliència (PRTR), finançat per la Unió Europea - Next Generation EU.  
De conformitat amb el que estableix l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació, i l'article 3 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària, a proposta del conseller d'Educació, Universitats i Ocupació i en virtut de les competències que atribueix l'article 18 de la Llei 5/1983, de 30 de desembre, del Consell, amb la deliberació prèvia del Consell, en la reunió del dia 14 de desembre de 2023,  
  
  
DECRETE  
  
Article 1. Creació del centre  
Es crea, per desglossament del Col·legi d'Educació Infantil i Primària Inmaculada Concepción, codi de centre 08598492, de la localitat de Torrevieja, el següent centre docent:  
Província: Alacant.  
Localitat: Torrevieja.  
Denominació genèrica: col·legi d'Educació Infantil i Primària.  
Denominació específica: Número 14.  
Codi: 51405578.  
Titular: Generalitat.  
Domicili: carrer dels Gesmils, 4.  
Composició: 8 unitats d'Educació Infantil (2 de primer cicle i 6 de segon cicle), i 12 unitats d'Educació Primària.  
Capacitat: 36 llocs escolars d'Educació Infantil de primer cicle, 150 de segon cicle i 300 d'Educació Primària.  
  
Article 2. Inici d'activitats  
1. El centre nou iniciarà les seues activitats en el curs escolar 2023-2024.  
2. En aquest curs escolar el centre oferirà 2 unitats d'Educació Infantil de primer cicle, 6 unitats d'Educació Infantil de segon cicle i 12 unitats d'Educació Primària.  
3. En el curs 2023-2024 els llocs de treball del centre seran els següents:  
- 10 mestres d'Educació Infantil.  
- 11 mestres d'Educació Primària.  
- 2 mestres d'Educació Primària, idioma estranger: Anglés.  
  
- 2 mestres d'Educació Primària, Educació Física.  
- 1 mestre d'Educació Primària, Música.  
- 1 mestre especialista: Pedagogia Terapèutica.  
- 1 mestre o mestra especialista: Audició i Llenguatge.  
- 1 professor o professora especialista: Orientació Educativa.  
4. A l'efecte d'escolarització, aquest centre s'adscriu a la secció de l'IES Torrevieja, de Torrevieja, codi de centre 19523390.  
  
Article 3. Composició del centre desglossat  
1. En el curs escolar 2023-2024, el Col·legi d'Educació Infantil i Primària Número 14, codi de centre 62600889, oferirà 8 unitats d'Educació Infantil (2 primer cicle i 6 segon cicle), amb capacitat per a 186 places escolars i 12 unitats d'Educació Primària, amb capacitat per a 300 places escolars.  
2. En aquest curs, els llocs de treball del centre seran els següents:  
  
- 10 mestres d'Educació Infantil.  
- 11 mestres d'Educació Primària.  
- 2 mestres d'Educació Primària, idioma estranger: Anglés.  
  
- 2 mestres d'Educació Primària, Educació Física.  
- 1 mestre o mestra d'Educació Primària, Música.  
- 1 mestre o mestra especialista: Pedagogia Terapèutica.  
- 1 mestre o mestra especialista: Audició i Llenguatge.  
- 1 professor o professora especialista: Orientació Educativa.  
  
  
DISPOSICIONS ADDICIONALS  
  
Primera. Inscripció registral  
El que s'estableix en el present decret s'inscriurà en el Registre de centres docents de la Comunitat Valenciana.  
  
Segona. Personal adscrit al centre nou  
El personal docent amb destinació definitiva en el Col·legi d'Educació Infantil i Primària Inmaculada Concepción, codi de centre 35173569, que, a conseqüència del desglossament, s'adscriga al centre que es crea mitjançant aquest decret, mantindrà l'antiguitat que posseïa en el seu centre d'origen, en aplicació del que s'estableix en la disposició addicional tercera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents contemplats en la Llei orgànica 2/2006, de 3 de maig, d'educació i altres procediments de provisió de places a cobrir per aquests.  
  
Tercera. Equip directiu  
La Direcció Territorial d'Alacant amb competències en matèria d'Educació nomenarà l'equip directiu del centre de nova creació, de conformitat amb el que s'estableix en l'article 137 de la Llei orgànica 2/2006, de 3 de maig, d'educació, i en l'article 19 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària.  
  
Quarta. Ràtio  
El nombre màxim d'alumnat per aula, unitat o professorat es realitzarà d'acord amb el que s'estableix en la normativa bàsica i en el Decret 58/2021, de 30 d'abril, del Consell, sobre jornada lectiva del personal docent i nombre màxim d'alumnat per unitat en centres docents no universitaris.  
  
Cinquena. Manteniment i vigilància de les instal·lacions  
L'Ajuntament de Torrevieja assumirà la conservació, el manteniment i la vigilància de l'edifici escolar del centre docent que es crea mitjançant aquest decret, de conformitat amb el que s'estableix en la disposició addicional quinzena de la Llei orgànica 2/2006, de 3 de maig, d'educació.  
  
  
DISPOSICIONS FINALS  
  
Primera. Desplegament  
Es faculta la Conselleria d'Educació, Universitats i Ocupació perquè adopte totes les mesures que siguen necessàries per al compliment i desplegament del que s'estableix en aquest decret, així com per a modificar, si és el cas, la configuració i denominació del centre.  
  
Segona. Publicació i efectes  
El present decret es publicarà en el Diari Oficial de la Generalitat Valenciana i produirà efectes acadèmics des de l'inici del curs escolar 2023-2024.  
  
València, 14 de desembre de 2023  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSÉ ANTONIO ROVIRA JOVER